אירוויזיון 2000

אירוויזיון 2000, התחרות הארבעים וחמש במספר, נערך ב-13 במאי 2000 בסטוקהולם, שוודיה בבניין האריקסון גלוב, לאחר ניצחונה של שרלוט נילסן באירוויזיון 1999 בירושלים. הייתה זו הפעם הראשונה מאז 1996 שהתחרות נערכה בשטחה המרכזי של אירופה. לעומת זאת, התחרות הייתה השנייה במספרה שנערכה בסטוקהולם, אך הפעם הרביעית שהאירוויזיון נערך בשוודיה. מנחי התחרות הפעם היו העיתונאים ומנחי הטלוויזיה קאטיס אלסטרם ואנדרס לונדין.

גלובן אריקסון (בקצרה: 'הגלובן'), באותו הזמן, היה המבנה הגדול ביותר שאירח את האירוויזיון – 16,000 מושבים. סרטוני הקישור בין שיר לשיר (בסלנג האירוויזיון: הגלויות) הציגו את חיי היום-יום של שוודיה. הלוגו של התחרות, שפתיים פתוחות, נבחר על ידי הרשות השוודית (SVT), ותואר על ידי מעצביו כך: "שפתיים חושניות, אך עם זאת מסוגננות, שנועדו לייצג שיר, דו-שיח ונאום", והיווה השראה יותר מאוחר לעיצוב הלוגו של אירוויזיון 2004.

המדינה שנחשבה ל'פייבוריטית' בתחרות הייתה אסטוניה, שהוללה על ידי המעריצים והוכתרה כשיר האהוב של המעריצים. אך מרגע תחילת ההצבעה, תפסה דנמרק את מקומה במעלה הטבלה, כשבסופו של דבר הביסה את רוסיה שהגיעה למקום השני עם 140 נקודות. דנמרק זכתה בתחרות בפעם השנייה מאז זכייתה באירוויזיון 1963. צמד האחים אולסן ניסו בעבר להשתתף בתחרות כמה פעמים, ביחד ולחוד, ללא הצלחה. לקראת אירוויזיון 2000 הגשימו את כמיהתם להשתתף באירוויזיון וצברו 195 נקודות עם שירם "Fly on the Wings of Love" ("עופי על כנפי האהבה"). למקום השישי הגיעה אירלנד. רוסיה יוצגה בשיר "Solo" בביצוע הזמרת אלסו וסיימה במקום השני עם 140 נקודות אך לא השלימה עם התוצאה ודרשה לפסול את השיר הדני. לטביה, בהופעת הבכורה שלה, הגיעה למקום השלישי.

רקע
יוון, סלובקיה והונגריה החליטו שלא להשתתף בשל בעיות כלכליות. חמש המדינות עם הממוצע הנמוך ביותר של המיקומים מאירוויזיון 1995 עד אירוויזיון 1999 (פורטוגל, סלובניה, ליטא, בוסניה והרצגובינה ופולין) נאלצו לפנות את מקומן בשנה זו לטובת מדינות שחזרו לתחרות.

לראשונה בשנה זו, יצא לאור התקליטור הרשמי; הוא הכיל את כל שירי המדינות המשתתפות וניתן לקנייה באירופה. אמנם אותו הדבר קרה בשנה הקודמת, אך לא כל השירים הוכנסו אליו.

כמו תמיד, היו גם ויכוחים ומחלוקות בנוגע לחלק מהשירים. ישראל, שפתחה את התחרות, שלחה את להקת פינגפונג עם השיר "שמייח". הלהקה הניפה את דגלי ישראל וסוריה בקריאה לשלום בין שתי האומות. רועי ארד וגיא אסיף, שני גברים מהלהקה אף התנשקו למספר שניות בפזמון. על פי התכנון הראשוני, בפזמון החוזר כל המלווים הישראלים באולם היו אמורים להצטרף ללהקה ולצעוק "שמייח", אולם הלהקה החליטה לשנות נוסח השיר לאנגלית. הלהקה עוררה פרובוקציה כשחברי הלהקה פרסמו כי בכוונתם לעלות לבמה עם דגלי סוריה כדי להעביר מסר של שלום. בנוסף, לדעת רבים, השיר שעסק בבחורה שחשה רגשי אהבה עזים לגבר סורי היה קינקי וילדותי למדי. רשות השידור אסרה עליהם לעלות עם דגלי סוריה, אך אלה איימו לחזור לארץ בלא להופיע. בשלב מסוים ביקשה רשות השידור הישראלית ממארגני התחרות לבטל את השתתפותה של ישראל בטענה שחברי פינגפונג מיצגים את עצמם ולא את ישראל, אך זה היה מאוחר מדי מבחינה מעשית. בסופו של דבר, בניגוד  לדרישת רשות השידור, בחרו חברי הלהקה לעלות לבמה עם דגלי סוריה, מה שעורר כעס גדול בישראל.

לעומתם, רוסיה, שהייתה נחושה במיוחד לנצח באותה שנה, מחתה על ניצחון דנמרק ודרשה לפסול את השיר, אחרי ששומשו בו אפקטים מיוחדים שעיבו את קולם של האחים אולסן והעניקו להם מין קול אלקטרוני בחלק קטן מהשיר. הבקשה נדחתה על ידי איגוד השידור האירופי. בהולנד, רשות השידור ההולנדית החליטה לקטוע את חציה השני של התחרות בגלל שריפות ענק שפרצו מוקדם יותר באותו היום, לטובת חדשות ועדכונים. כתוצאה מכך, הולנד לא הצביעה תחת שיטת ההצבעה הטלפונית אלא תחת חבר שופטים מיוחד.

התחרות שודרה גם בקנדה, אוסטרליה, יפן, ארצות הברית, ולראשונה גם באינטרנט.

השירים
 סדר מדינה  שפה  ביצוע  שיר  שם השיר בעברית  מיקום  ניקוד1   ישראל  עברית פינג פונג Be happy שמייח2272   הולנד  אנגלית  לינדה  No goodbyes  בלי להפרד לשלום13403   בריטניה  אנגלית  ניקי פרנץ'  Don't play that song again  אל תנגן את השיר הזה שוב 16284   אסטוניה  אנגלית  אינס  Once in a lifetime פעם בחיים4985   צרפת  צרפתית  סופיה מסטארי  On aura le ciel  יהיו לנו את השמיים 2356   רומניה  אנגלית  טקסי The moon  הירח 17257   מלטה  אנגלית  קלודט פאצ'ה  Desire  תאווה8738   נורווגיה  אנגלית  Charmed  My heart goes Boom  הלב שלי פועם חזק 11579   רוסיה  אנגלית  אלסו Solo  לבד 2 15510   בלגיה  צרפתית  נטלי סורס  Envie de vivre  המשאלה לחיות 24 211   קפריסין  יוונית ואיטלקית Voice  Νόμιζα  האמנתי 21  812   איסלנד  אנגלית  אוגוסט ותלמה  !Tell me  ספר/י לי! 124513   ספרד  ספרדית  סרפין זובירי  Colgado de un sueño  נאחז מתוך חלום 1818 14   דנמרק  אנגלית  האחים אולסן  Fly on the Wings of Love   עופי על כנפי האהבה  1  19515   גרמניה  גרמנית  שטפן ראב Wadde hadde dudde da?  מה יש לך שם? 59616   שווייץ  איטלקית  ג'יין בוגאר  La vita cos'è  מהם החיים? 201417   קרואטיה  קרואטית  גוראן קראן  Kad zaspu anđeli כשהמלאכים ישנים 97018   שוודיה  אנגלית  רוגר פונטארה  When spirits are calling my name  כשהרוחות קוראות בשמי 78819   מקדוניה  מקדונית ואנגלית  XXL  100% te ljubam (100% те љубам)  אוהבת אותך, 100% 152920   פינלנד  אנגלית  נינה אוסטרם  A little bit  קצת 181821  לטביה  אנגלית  בריינסטורם My star הכוכב שלי 313622   טורקיה  טורקית  פנאר אייהן ו-S.O.S.  Yorgunum anla הבן, אני תשושה 105923  אירלנד  אנגלית  אימון טול  Millenium of love  מילניום של אהבה 69224  אוסטריה  אנגלית  Rounder Girls  All to you  הכל בשבילך 1434

מגישי הניקוד
  – יואב גינאי
  – מרליין
  – קולין ברי
  – אוולין סמואל
  – מארי מרים
  – אנדראה מרין
  – ואלרי ולה
  – מאריט אסליין
  – ז'אנה אגאלקובה
  – תומאס ואן האם
  – לוקאס האמאטסוס
  – ראגנהיידור אלין קלאוסן
  – הוגו דה קמפוס
  – מייקל טאצ'ל
  – אקסל בולטהאופסט
  – אסטריד וון סטוקר
  – מרקו רסיקה
  – מאלין אקנדר
  – סנדרה טודורובסקה
  – פיה מאקינן
  – לאוריס רייניקס
  – אוסמן ירקן
  – דרק מוני
  – דודו רושצ'יץ'

ישראל באירוויזיון 2000

ישראל שלחה את להקת פינג פונג לייצג אותה בתחרות.

הלהקה גרמה פרובוקציה כאשר חברי הלהקה פרסמו כי בכוונתם לעלות לבמה עם דגלי סוריה על מנת להעביר מסר של שלום בין שתי האומות. למרות איומי רשות השידור, בחרו חברי הלהקה לעלות לבמה עם דגלי סוריה, וצעד זה עורר תרעומת בקרב רשות השידור ואף זכה לגינוי מצד ועדת החינוך, התרבות והספורט בכנסת.

השיר סיים במקום ה-22 מתוך 24 משתתפות עם 7 נקודות בלבד (6 מצרפת ו-1 ממקדוניה).

קישורים חיצוניים



 אירוויזיון 2000, באתר האירוויזיון הרשמי
 היסטוריית ההצבעות של אירוויזיון 2000

*
קטגוריה:שוודיה: תרבות
קטגוריה:אירועי מוזיקה בשוודיה
קטגוריה:סטוקהולם: תרבות
2000
2000
קטגוריה:2000 במוזיקה
קטגוריה:2000 בשוודיה